proxectonos/corpus_dominio_legal_administrativo_tmp huggingface dataset:
RESOLUCIÓN do 31 de outubro de 2013 pola que se procede á publicación dos requirimentos de emenda das solicitudes de axudas do Igape ás empresas do sector téxtil-moda-confección para a realización de actuacións e estratexias de promoción e internacionalización en desenvolvemento do Plan estratéxico do téxtil, visión 2020.
Instituto Galego de Promoción Económica — III. Outras disposicións — 08/11/2013

Mediante Resolución do 30 de xullo de 2013 publicáronse as bases reguladoras das axudas do Igape ás empresas do sector téxtil-moda-confección para a realización de actuacións e estratexias de promoción e internacionalización en desenvolvemento do Plan estratéxico do téxtil, visión 2020 (DOG núm. 156, do 19 de agosto), procedéndose a súa convocatoria, en réxime de concorrencia competitiva.
Por parte do órgano instrutor do procedemento administrativo previsto no artigo 9 das ditas bases, están analizándose as solicitudes presentadas polos solicitantes que se acolleron á presente convocatoria de axudas.
Nunha primeira fase de revisión identificáronse varios expedientes que non reúnen algún dos requisitos exixidos nas bases reguladoras, polo que resulta procedente efectuar os oportunos requirimentos de emenda.
O artigo 8.4 das bases reguladoras dispón que, de conformidade co establecido nos artigos 59.6.b) e 60 da Lei 30/1992, este requirimento de emenda realizarase preferentemente mediante publicación no
Diario Oficial de Galicia
e producirá os mesmos efectos que a notificación individualizada. A dita publicación tamén se realizará na páxina web do Igape no enderezo www.tramita.igape.es, onde se establecerá o contido pormenorizado do requirimento que se fai.
En virtude do anterior,
Primeiro. Dar publicidade á relación de solicitantes de axuda xa revisadas que deben ser obxecto de emenda segundo se recolle no anexo a esta resolución.
Segundo. Requirir os solicitantes incluídos no devandito anexo para que, no prazo de dez días hábiles contados desde o seguinte ao da publicación desta resolución no DOG, emenden a falta ou presenten os documentos preceptivos conforme se lles indique na información detallada do requirimento dispoñible no enderezo www.tramita.igape.es, ao que accederán a través da aplicación informática habilitada para estas axudas co NIF e código IDE, desde a páxina web do Instituto Galego de Promoción Económica (Igape), na oficina virtual.
Terceiro. De acordo co disposto no artigo 8.4 das bases reguladoras, no suposto de que non se atenda o requirimento no prazo indicado, ou se a emenda resulta incompleta ou defectuosa, teráselle por desistido na súa petición ao solicitante e arquivarase o expediente, trala correspondente resolución que será ditada nos termos previstos no artigo 42 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 31 de outubro de 2013
ORDE do 29 de outubro de 2013 pola que se dá publicidade aos Premios da Cultura Galega 2013.
Consellería de Cultura, Educación e Ordenación Universitaria — III. Outras disposicións — 08/11/2013

A Orde do 12 de xuño de 2013, da Consellería de Cultura, Educación e Ordenación Universitaria, convocou para este ano os Premios da Cultura Galega creados pola Orde do 24 de setembro de 2010. O seu obxecto é distinguir persoas ou entidades con traxectoria nos distintos eidos da creación, conservación e revalorización do patrimonio e da actualización e difusión do capital intelectual tanto na Comunidade Autónoma coma no exterior.
De acordo co disposto no artigo 6 da devandita orde, a decisión do xurado coa concesión dos premios farase pública a través do Diario Oficial de Galicia e da páxina web de Consellería de Cultura, Educación e Ordenación Universitaria.
Polo tanto, de conformidade coas facultades que teño conferidas,
Dar publicidade á decisión do xurado que na reunión do 28 de outubro de 2013 acordou conceder os Premios da Cultura Galega 2013 ás seguintes candidaturas:
Premio Cultura Galega de Letras: Luz Pozo Garza.
Premio Cultura Galega de Artes Plásticas: Fundación Eugenio Granel.
Premio Cultura Galega de Artes Escénicas: Mostra de Teatro de Ribadavia (Abrente-MIT).
Premio Cultura Galega de Música: Juan Durán Alonso.
Premio Cultura Galega de Audiovisual: Bambú Producciones.
Premio Cultura Galega de Lingua: Asociación Punto Gal.
Premio Cultura Galega de Patrimonio Cultural: Museo Castro de Viladonga.
Premio Cultura Galega de Proxección Exterior: Colexio Santiago Apóstolo de Bos Aires.
Santiago de Compostela, 29 de outubro de 2013
ORDE do 29 de agosto de 2013 pola que se modifica a autorización, por cambio de titularidade, do centro privado Esclavas del Sagrado Corazón de Jesús do concello da Coruña.
Consellería de Cultura, Educación e Ordenación Universitaria — III. Outras disposicións — 11/09/2013

A titularidade do centro privado Esclavas del Sagrado Corazón de Jesús do concello da Coruña solicita o cambio da titularidade do centro educativo.
Mediante escritura pública notarial, outorgada ante o notario Juan Aznar de la Haza, a congregación Esclavas del Sagrado Corazón de Jesús cede a titularidade do centro educativo a favor da Fundación Educativa ACI.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e na Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar o cambio de titularidade do centro privado Esclavas del Sagrado Corazón de Jesús, código 15004770, a favor da Fundación Educativa ACI, con efectos do 1 de setembro de 2013.
O cambio de titularidade non afectará o réxime de funcionamento do centro.
Segundo. Esta orde dará lugar á correspondente inscrición no Rexistro de Centros da Comunidade Autónoma de Galicia.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 29 de agosto de 2013
ORDE do 30 de agosto de 2013 pola que se modifica a autorización, por cambio de titularidade, dos centros privados Campelo Novacaixagalicia, do concello de Poio, e do Colegio Hogar Novacaixagalicia, do concello de Vigo.
Consellería de Cultura, Educación e Ordenación Universitaria — III. Outras disposicións — 11/09/2013

O representante legal dos centros privados Campelo Novacaixagalicia, do concello de Poio (Pontevedra), e Colegio Hogar Novacaixagalicia, do concello de Vigo (Pontevedra), solicita o cambio de titularidade dos centros educativos.
A Fundación Especial Caixa de Aforros de Galicia, Vigo, Ourense e Pontevedra é o resultado da transformación en fundación de carácter especial da Caixa de Aforros de Galicia, Vigo, Ourense e Pontevedra (Novacaixagalicia), actual titular dos centros privados mencionados.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar o cambio de titularidade do centro privado Campelo Novacaixagalicia, código 36015962, e do centro privado Colegio Hogar Novacaixagalicia, código 36011609, a favor da Fundación Especial Caixa de Aforros de Galicia, Vigo, Ourense e Pontevedra.
O cambio de titularidade non afectará o réxime de funcionamento dos centros.
Segundo. Esta orde dará lugar á correspondente inscrición no Rexistro de Centros da Comunidade Autónoma de Galicia.
Terceiro. Os centros quedan obrigados ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 30 de agosto de 2013
ORDE do 20 de agosto de 2013 de modificación da Orde do 8 de maio de 2013 pola que se establecen as bases reguladoras das axudas e subvencións para os obradoiros de emprego dentro dos programas mixtos de emprego e formación da Comunidade Autónoma de Galicia e se procede á súa convocatoria para o ano 2013.
Consellería de Traballo e Benestar — III. Outras disposicións — 29/08/2013

No
Diario Oficial de Galicia
número 93, do 16 de maio, publicouse a Orde do 8 de maio de 2013 pola que se establecen as bases reguladoras das axudas e subvencións para os obradoiros de emprego, dentro dos programas mixtos de emprego e formación da Comunidade Autónoma de Galicia, e se procede á súa convocatoria para o ano 2013.
Esta orde, no parágrafo 3 do seu artigo 4, relativo ás etapas e duración dos obradoiros de emprego, establece que a data límite para o inicio dos obradoiros será o día 1 de setembro de 2013.
Tendo en conta a complexidade dos procedementos de selección do persoal e do alumnado traballador destes proxectos, consecuencia do elevado número de persoas desempregadas existentes como posibles aspirantes a integrarse como alumnado traballador dos obradoiros, este prazo resulta de imposible cumprimento tanto para as entidades promotoras como para a propia Consellería de Traballo e Benestar, polo que resulta imprescindible proceder á modificación da convocatoria do ano 2013 ampliando estes prazos para o inicio dos obradoiros, sen que estas modificacións teñan incidencia no prazo de presentación de solicitudes.
En consecuencia, no exercicio das facultades que teño conferidas polo artigo 34 da Lei 1/1983, do 22 de febreiro, de normas reguladoras da Xunta e da súa Presidencia, e tendo en conta as regras establecidas na Lei 9/2007, do 13 de xuño, de subvencións de Galicia, e no seu regulamento, aprobado polo Decreto 11/2009, do 8 de xaneiro.
Artigo 1
1. Modifícase o parágrafo 3 do artigo 4. Etapas e duración, que queda redactado como segue:
«A data límite para o inicio dos obradoiros será o día 1 de outubro de 2013».
Artigo 2
Esta modificación non afecta o prazo establecido na referida orde para a presentación de solicitudes.
Disposición derradeira
Esta orde entrará en vigor o mesmo día da súa publicación no
Diario Oficial de Galicia.
Santiago de Compostela, 20 de agosto de 2013
RESOLUCIÓN do 20 de agosto de 2013 pola que se aproban e se fan públicas as relacións definitivas de admitidos e excluídos ás probas para a obtención da habilitación do persoal de acceso a espectáculos públicos e actividades recreativas, así como a composición do tribunal cualificador, e a data, a hora e o lugar de realización das probas.
Academia Galega de Seguridade Pública — III. Outras disposicións — 29/08/2013

En virtude da Resolución do 22 de xullo de 2013, da Dirección Xeral da Academia Galega de Seguridade Pública, publicada no
Diario Oficial de Galicia
número 146, do xoves 1 de agosto de 2013, aprobáronse as listaxes provisionais de admitidos e excluídos ás probas para a obtención da habilitación do persoal de acceso a espectáculos públicos e actividades recreativas.
Unha vez transcorrido o prazo establecido para a presentación de emendas sobre as ditas relacións de admitidos e excluídos, esta dirección xeral
Aprobar as listaxes definitivas de admitidos e excluídos ás probas para a obtención da habilitación do persoal de acceso a espectáculos públicos e actividades recreativas.
A listaxe definitiva de aspirantes excluídos figura publicada como anexo a esta resolución.
A listaxe definitiva de aspirantes admitidos poderá consultarse a través da páxina web oficial da Academia Galega de Seguridade Pública, http://agasp.xunta.es, e nela farase constar, así mesmo, se está exento ou non da proba de coñecemento do idioma galego.
Composición do tribunal cualificador.
1. O tribunal cualificador das probas correspondentes a esta convocatoria está formado polos seguintes membros titulares e suplentes:
2. A súa actuación e funcionamento rexerase polo disposto para os órganos colexiados na Lei 30/1992, do 26 de novembro, de réxime xurídico das administracións públicas e do procedemento administrativo común.
Desenvolvemento das probas:
Convócanse os aspirantes que figuran na listaxe de admitidos para a realización das probas, que terán lugar o vindeiro día 17 de setembro de 2013 na sede da Academia Galega de Seguridade Pública, sita na avenida da Cultura, s/n, A Estrada.
A actuación dos/das aspirantes terá lugar por orde alfabético:
– Proba de coñecementos: ás 9.30 horas.
– Proba psicolóxica: ás 11.30 horas.
Os aspirantes deberán ir provistos de DNI ou documento acreditativo da súa identidade, a xuízo do tribunal, así como de bolígrafo de cor azul.
A Estrada, 20 de agosto de 2013
CORRECCIÓN de erros. Orde do 5 de agosto de 2013 pola que se establecen as bases reguladoras do Programa de incentivos para promover a afiliación á Seguridade Social das mulleres cotitulares ou titulares de explotacións agrarias, cofinanciado polo Fondo Social Europeo, e se procede á súa convocatoria para o ano 2013.
Consellería de Traballo e Benestar — III. Outras disposicións — 28/08/2013

Advertido erro na citada orde, publicada no DOG número 155, do 14 de agosto de 2013, procédese a realizar a seguinte correción:
Substitúense os anexos das páxinas 33073, 33074, 33075 e 33076 polos anexos que figuran a seguir:
RESOLUCIÓN do 28 de agosto de 2013, da Secretaría Xeral Técnica da Consellería de Medio Ambiente, Territorio e Infraestruturas, pola que se lles dá publicidade ás axudas concedidas ao abeiro da Orde do 16 de maio de 2013, pola que se establecen as bases reguladoras das subvencións públicas con cargo aos orzamentos xerais do Estado na área de influencia socioeconómica do Parque Nacional Marítimo-Terrestre das Illas Atlánticas de Galicia e se convocan para o exercicio orzamentario de 2013.
Consellería de Medio Ambiente, Territorio e Infraestruturas — III. Outras disposicións — 06/09/2013

O artigo 15 da Lei 9/2007, do 13 de xuño, de subvencións de Galicia (
Diario Oficial de Galicia
núm. 121, do 25 de xuño), e o artigo 13 da Lei 4/2006, do 30 de xuño, de transparencia e boas prácticas na Administración pública galega (
Diario Oficial de Galicia
núm. 136, do 14 de xuño), impón a cada consellería da Xunta de Galicia a obriga de publicar no
Diario Oficial de Galicia
unha relación das concesións das axudas ou subvencións.
En consecuencia, e para dar cumprimento a esa obriga,
Artigo único.
Facer pública a aprobación das axudas concedidas ao abeiro da Orde do 16 de maio de 2013, pola que se establecen as bases reguladoras das subvencións públicas con cargo aos orzamentos xerais do Estado na área de influencia socioeconómica do Parque Nacional Marítimo-Terrestre das Illas Atlánticas de Galicia e se convocan para o exercicio orzamentario de 2013, que se incorpora como anexo a esta resolución.
Santiago de Compostela, 28 de agosto de 2013
Aplicacións orzamentarias: 07.05.541B.760.2, 07.05.541B.770.2 e 07.05.541B.780.2
RESOLUCIÓN do 27 de agosto de 2013, da Secretaría Xeral Técnica da Consellería de Medio Ambiente, Territorio e Infraestruturas, pola que se lles dá publicidade ás axudas concedidas ao abeiro da Orde do 28 de setembro de 2012, pola que se establecen as bases reguladoras para a concesión de axudas a actividades, actuacións ou medidas de concellos incluídos na Rede Natura 2000 e a súa convocatoria para os anos 2012, 2013 e 2014.
Consellería de Medio Ambiente, Territorio e Infraestruturas — III. Outras disposicións — 06/09/2013

O artigo 15 da Lei 9/2007, do 13 de xuño, de subvencións de Galicia (
Diario Oficial de Galicia
núm. 121, do 25 de xuño), e o artigo 13 da Lei 4/2006, do 30 de xuño, de transparencia e boas prácticas na Administración pública galega (
Diario Oficial de Galicia
núm. 136, do 14 de xuño), impón a cada consellería da Xunta de Galicia a obriga de publicar no
Diario Oficial de Galicia
unha relación das concesións das axudas ou subvencións.
En consecuencia, e para lle dar cumprimento a esa obriga,
Artigo único
Facer pública a aprobación das axudas concedidas ao abeiro da Orde do 28 de setembro de 2012, pola que se establecen as bases reguladoras para a concesión de axudas a actividades, actuacións ou medidas de concellos incluídos na Rede Natura 2000 e a súa convocatoria para os anos 2012, 2013 e 2014, na aplicación orzamentaria 07.05.541B.760.3, que se incorpora como anexo a esta resolución.
Santiago de Compostela, 27 de agosto de 2013
Provincia da Coruña
Provincia de Lugo
Provincia de Ourense
Provincia de Pontevedra
ORDE do 26 de agosto de 2013 pola que se modifica a Orde do 8 de xullo de 2013 sobre delegación de competencias na Dirección Xeral da Función Pública.
Consellería de Facenda — III. Outras disposicións — 27/08/2013

A Orde do 8 de xullo de 2013, sobre delegación de competencias na Dirección Xeral da Función Pública, publicada no
Diario Oficial de Galicia
do 18 de xullo, establecía, en aplicación do principio de eficacia no desenvolvemento da actividade administrativa, unha serie de competencias que a conselleira de Facenda delegaba no titular da Dirección Xeral da Función Pública, dentro do ámbito de actuación desta última.
No artigo 1.g) da citada orde delegábase a resolución da xubilación dos funcionarios públicos, excepto a resolución da prolongación da permanencia no servizo activo, suposto regulado no artigo 49 do texto refundido da Lei da función pública de Galicia, aprobado polo Decreto lexislativo 1/2008, do 13 de marzo. Nestes momentos considérase necesario definir con maior claridade o contido desta excepción, que pretende referirse unicamente ás resolucións estimatorias, polo que procede modificar a redacción do parágrafo citado.
Polo tanto, facendo uso das facultades que me confiren os artigos 38, 43.3º e 44 da Lei 1/1983, do 22 de febreiro, de normas reguladoras da Xunta e da súa Presidencia; o artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, e demais disposicións de xeral aplicación,
Artigo único
Modifícase a alínea g) do artigo 1 da Orde da Consellería de Facenda do 8 de xullo de 2013, sobre delegación de competencias na Dirección Xeral da Función Pública, que queda redactada como segue:
«g) A resolución de xubilación, segundo os artigos 49 e 50 do texto refundido da Lei da función pública de Galicia, aprobado polo Decreto lexislativo 1/2008, do 13 de marzo, e demais normas concordantes. Non se inclúe na delegación a resolución pola que se conceda a prolongación da permanencia na situación de servizo activo».
Disposición derradeira
Esta orde entrará en vigor ao día seguinte da súa publicación no
Diario Oficial de Galicia
.
Santiago de Compostela, 26 de agosto de 2013
RESOLUCIÓN do 26 de agosto de 2013 pola que se amplía a dotación orzamentaria da Resolución do 7 de marzo de 2013 pola que se establecen as bases reguladoras e se anuncia a convocatoria de subvencións para o ano 2013, de aforro e eficiencia enerxética, a proxectos de renovación das instalacións de iluminación pública exterior existentes (ILE) nos concellos de Galicia.
Instituto Enerxético de Galicia — III. Outras disposicións — 05/09/2013

A Resolución do 7 de marzo de 2013, publicada no
Diario Oficial de Galicia
nº 53, do 15 de marzo, establece as bases para a concesión, en réxime de concorrencia competitiva, das subvencións a proxectos de renovación das instalacións de iluminación pública exterior existentes (ILE) nos concellos de Galicia e procede á súa convocatoria para o ano 2013.
No seu artigo 3 establécese a aplicación orzamentaria e o importe previsto para o financiamento das devanditas subvencións, así como a posibilidade de ampliar os créditos dedicados a esta convocatoria, logo da declaración de dispoñibilidade de crédito, como consecuencia das circunstancias establecidas no artigo 30.2 do Decreto 11/2009, do 8 de xaneiro, polo que se aproba o regulamento da Lei 9/2007, do 13 de xuño, de subvencións de Galicia, e, de ser o caso, logo de aprobación da modificación orzamentaria que proceda.
Mediante la Resolución do 24 de abril de 2013, ampliouse en 350.000 € a dotación orzamentaria da Resolución do 7 de marzo de 2013, pola que se establecen as bases reguladoras de subvencións, para o ano 2013, de aforro e eficiencia enerxética, a proxectos de renovación das instalacións de iluminación pública exterior existentes (ILE), nos concellos de Galicia, pasándose de 3.628.104 euros de crédito inicial a 3.978.104 euros de crédito definitivo.
Dado que na aplicación orzamentaria correspondente existe crédito dispoñible e co fin de atender as solicitudes admitidas para participar nesta convocatoria, cómpre facer unha nova ampliación da dotación orzamentaria consignada inicialmente.
Consecuentemente con todo o anterior e en exercicio das facultades que me confire o artigo 8 da Lei 3/1999, do 11 de marzo, de creación do Instituto Enerxético de Galicia,
Artigo único.
1. Amplíase a dotación orzamentaria da Resolución do 7 de marzo de 2013 (
Diario Oficial de Galicia
nº 53, do 15 de marzo) pola que se establecen as bases para a concesión, en réxime de concorrencia competitiva, das subvencións a proxectos de renovación das instalacións de iluminación pública exterior existentes (ILE) nos concellos de Galicia e se procede á súa convocatoria para o ano 2013.
2. O incremento da dotación será de 55.881,17 euros, con cargo a aplicación orzamentaria 08.A2.733A.761.0.
3. A contía total para as axudas que deriven da aplicación desta resolución é de 4.033.985,17 euros, con cargo á aplicación orzamentaria 08.A2.733A.761.0 dos orzamentos do Inega.
4. En todo caso, a concesión das axudas reguladas na dita resolución estará limitada ás dispoñibilidades orzamentarias.
Santiago de Compostela, 26 de agosto de 2013
ORDE do 28 de agosto de 2013 pola que se dispón o nomeamento dun vogal do Consello de Administración do Instituto Tecnolóxico para o Control do Medio Mariño de Galicia (Intecmar).
Consellería do Medio Rural e do Mar — II. Autoridades e persoal — 03/09/2013

A Lei 3/2004, do 7 de xuño, de creación do Instituto Tecnolóxico para o Control do Medio Mariño de Galicia, establece no seu artigo 7 o carácter e constitución do seu Consello de Administración, e o artigo 4 do Decreto 41/2005, do 17 de febreiro, do seu regulamento, que a consellería competente en materia de pesca designará catro vogais entre o persoal ao servizo da Administración autonómica, que deberá ser persoal funcionario ou persoal laboral fixo.
En consecuencia, en virtude das facultades que me confire o artigo 38 da Lei 1/1983, do 22 de febreiro, de normas reguladoras da Xunta e da súa Presidencia, e o Decreto 13/2012, do 4 de xaneiro, polo que se fixa a estrutura orgánica das consellerías da Xunta de Galicia,
O nomeamento de Alfonso García Magariños como vogal no Consello de Administración do Intecmar.
Santiago de Compostela, 28 de agosto de 2013
ORDE do 28 de agosto de 2013 pola que se dispón o cesamento dun vogal do Consello de Administración do Instituto Tecnolóxico para o Control do Medio Mariño de Galicia (Intecmar).
Consellería do Medio Rural e do Mar — II. Autoridades e persoal — 03/09/2013

A Lei 3/2004, do 7 de xuño, de creación do Instituto Tecnolóxico para o Control do Medio Mariño de Galicia, establece no seu artigo 7 o carácter e constitución do seu Consello de Administración, e o artigo 4 do Decreto 41/2005, do 17 de febreiro, do seu regulamento, que a consellería competente en materia de pesca designará catro vogais entre o persoal ao servizo da Administración autonómica, que deberá ser persoal funcionario ou persoal laboral fixo. Pola súa banda, o artigo 5 do Decreto 41/2005 dispón que os vogais nomeados por proposta da administración autonómica poderán ser separados pola consellería competente en materia de pesca.
En consecuencia, en virtude das facultades que me confire o artigo 38 da Lei 1/1983, do 22 de febreiro, de normas reguladoras da Xunta e da súa Presidencia, e o Decreto 13/2012, do 4 de xaneiro, polo que se fixa a estrutura orgánica das consellería da Xunta de Galicia,
O cesamento de Francisco José Vidal-Pardo Pardo como vogal no Consello de Administración do Intecmar, agradecéndolle os servizos prestados.
Santiago de Compostela, 28 de agosto de 2013
ORDE do 2 de setembro de 2013 pola que se prorroga o nomeamento como director da Axencia para a Calidade do Sistema Universitario de Galicia de José Eduardo López Pereira.
Consellería de Cultura, Educación e Ordenación Universitaria — II. Autoridades e persoal — 09/09/2013

Por medio da Resolución do 12 de marzo de 2001 publícase o convenio de colaboración para a creación do Consorcio da Axencia para a Calidade do Sistema Universitario de Galicia (ACSUG), posteriormente modificado pola Resolución de 10 de decembro de 2008, ao tempo que se modifican os estatutos da Axencia, coa finalidade primordial da promoción e a garantía da calidade do Sistema universitario de Galicia, así como a de impulsar a súa integración competitiva no contexto universitario nacional e internacional.
A ACSUG conta con personalidade xurídica propia, realiza as funcións que ten atribuídas con total independencia e desenvolve os seus obxectivos co máximo rigor e con pleno respecto á autonomía universitaria e aos principios de obxectividade, transparencia, responsabilidade, eficacia e sometemento á lei e ao dereito.
No artigo 11 dos vixentes estatutos da ACSUG establece que os seus órganos de goberno e dirección son a presidenta ou presidente, o Consello de Dirección e a directora ou director.
No artigo 20 prevé que a directora ou director da ACSUG será nomeado pola persoa titular do departamento que teña atribuídas as competencias en materia de universidades, oído o Consello de Dirección da ACSUG, atendendo a criterios de competencia, profesionalidade e experiencia, por un período de catro anos prorrogables por períodos iguais de tempo.
Por medio da Orde do 2 de setembro de 2009 (DOG nº 175, do 7 de setembro) nomeouse como director da ACSUG a José Eduardo López Pereira.
Transcorridos catro anos desde o seu nomeamento e de conformidade cas atribucións conferidas no artigo mencionado, unha vez oído o Consello de Dirección da ACSUG, na súa reunión do trece de maio de dous mil trece,
Artigo único. Prorrogar o nomeamento como director da Axencia para a Calidade do Sistema Universitario de Galicia de José Eduardo López Pereira.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 2 de setembro de 2013
DECRETO 140/2013, do 26 de agosto, polo que se dispón o nomeamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 10/09/2013

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola que se crea o Consello Económico e Social de Galicia (DOG nº 133, do 12 de xullo), e nos artigos 8 e 10 do Regulamento de réxime interno deste (DOG nº 114, do 11 de xuño de 1996), e de acordo coa proposta efectuada pola Confederación de Empresarios de Galicia (CEG) o 16 de xullo de 2013,
Artigo 1
Nomear membro titular no Consello Económico e Social de Galicia a José Manuel Pérez Canal, en representación da Confederación de Empresarios de Galicia (CEG).
Artigo 2
Nomear membro suplente no Consello Económico e Social de Galicia a María de Miguel Pérez, en representación da Confederación de Empresarios de Galicia (CEG).
Santiago de Compostela, 26 de agosto de 2013
DECRETO 139/2013, do 26 de agosto, polo que se dispón o cesamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 10/09/2013

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia (DOG nº 133, do 12 de xullo), e no artigo 9.e) do Regulamento de réxime interno deste (DOG nº 114, do 11 de xuño de 1996), e de acordo coa proposta efectuada pola Confederación de Empresarios de Galicia (CEG) o 16 de xullo de 2013,
Artigo 1
Que cese como membro titular no Consello Económico e Social de Galicia María de Miguel Pérez, en representación da Confederación de Empresarios de Galicia (CEG).
Artigo 2
Que cese como membro suplente no Consello Económico e Social de Galicia Ana Belén Vázquez Eibes, en representación da Confederación de Empresarios de Galicia (CEG).
Santiago de Compostela, 26 de agosto de 2013
RESOLUCIÓN do 28 de agosto de 2013 pola que se modifica a Resolución do 11 de xullo de 2013, da Dirección Xeral de Mobilidade, pola que se convocan as asociacións profesionais de transportistas e de empresas de actividades auxiliares e complementarias do transporte por estrada para que acrediten a súa representatividade co fin de revisar a composición do Comité Galego de Transportes por Estrada.
Consellería de Medio Ambiente, Territorio e Infraestruturas — III. Outras disposicións — 09/09/2013

O Decreto 251/1998, de 10 setembro, polo que se crea o Comité Galego de Transporte por Estrada e se regula o Rexistro de Asociacións Profesionais de Transportistas e de Empresas de Actividades Auxiliares e Complementarias do Transporte, dispón, no seu artigo 13, que a composición das distintas seccións do comité será revisada cada 4 anos.
Tendo en conta que a última revisión da composición do Comité Galego de Transportes por Estrada (a partir deste momento, o Comité) se realizou no ano 2009, procedía comezar coa súa renovación, motivo polo que se ditou a Resolución do 11 de xullo de 2013, da Dirección Xeral de Mobilidade, pola que se convocaron as asociacións profesionais de transportistas e de empresas de actividades auxiliares e complementarias do transporte por estrada para que acreditasen a súa representatividade co fin de revisar a composición do Comité Galego de Transportes por Estrada.
No punto cuarto da dita resolución establecéronse unha serie de requisitos que deben ser achegados polas asociacións e federacións que desexan formar parte do Comité.
Na medida en que parte desa documentación, respecto das asociacións e federacións que desexan formar parte do Departamento de Transporte de Mercadorías, é accesible para esta Administración a través de sistemas informáticos, procedemos a ditar a presente resolución que modifica a anterior e que exime as ditas federacións e asociacións de achegada.
En consecuencia, modifícase o punto cuarto, número 1, letra b, da Resolución do 11 de xullo de 2013, de xeito que, no caso do Departamento de Mercadorías, non será precisa a achega das matrículas, ao constar estas nos sistemas informáticos utilizados por esta Administración.
Santiago de Compostela, 28 de agosto de 2013
DECRETO 138/2013, do 29 de agosto, polo que se aproba o cambio de titularidade de treitos antigos da estrada AC-564 Cabanas (AP-9)-As Pontes de García Rodríguez (AG-64) a prol do Concello da Capela.
Consellería de Medio Ambiente, Territorio e Infraestruturas — III. Outras disposicións — 09/09/2013

A teor do previsto no artigo 5 da Lei 4/1994, do 14 de setembro, de estradas de Galicia, os cambios de titularidade das estradas incluídas nas redes dependentes da Comunidade Autónoma e das entidades locais deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada lei de estradas dispón, no artigo 54, que as estradas autonómicas ou provinciais ou os treitos determinados delas en que a circulación adquira características urbanas se entregarán aos respectivos concellos. O expediente promoverase por proposta do concello ou da administración titular da estrada e será resolto polo Consello da Xunta de Galicia, por proposta da consellería competente en materia de estradas, logo de informe de ambos os dous organismos.
O Concello da Capela solicita á Consellería de Medio Ambiente, Territorio e Infraestruturas o cambio de titularidade dos tramos antigos da estrada AC-564 Cabanas (AP-9)-As Pontes de García Rodríguez (AG-64).
A Axencia Galega de Infraestruturas, de acordo co informe emitido polos servizos competentes, formulou a proposta favorable á transferencia de titularidade dos treitos illados na estrada AC-564 Cabanas (AP-9)-As Pontes de García Rodríguez (AG-64) a prol do Concello da Capela.
De conformidade co anteriormente exposto, por proposta do conselleiro de Medio Ambiente, Territorio e Infraestruturas e logo de deliberación do Consello da Xunta de Galicia, na súa reunión do día vinte e nove de agosto de dous mil trece,
Artigo 1
Apróbase o cambio de titularidade a prol do Concello da Capela dos treitos antigos na estrada AC-564 Cabanas (AP-9)-As Pontes de García Rodríguez (AG-64):
P.q.: 7+970 ao p.q.: 8+260 ME
P.q.: 11+481 ao p.q.: 11+671 MD
P.q.: 13+200 ao p.q.: 13+369 MD
P.q.: 13+625 ao p.q.: 13+867 ME
P.q.: 14+206 ao p.q.: 14+772 ME
P.q.: 15+541 ao p.q.: 15+719 ME
P.q.: 15+932 ao p.q.: 16+030 ME
P.q.: 16+100 ao p.q.: 16+240 ME
Artigo 2
En aplicación do artigo 4 da Lei 4/1994, do 14 de setembro, de estradas de Galicia, o Concello da Capela deberá incorporar ao seu plan de estradas as vías a que se refire este decreto.
Artigo 3
A entrega das vías formalizarase no prazo de dous meses seguintes á publicación deste decreto no
Diario Oficial de Galicia,
mediante a sinatura da correspondente acta de entrega.
Artigo 4
Corresponderanlle ao Concello da Capela, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que puidese corresponderlle como nova administración titular da estrada.
Disposición derradeira
O presente decreto producirá efectos desde o día seguinte ao da súa publicación no
Diario Oficial de Galicia
.
Santiago de Compostela, vinte e nove de agosto de dous mil trece
ORDE do 27 de agosto de 2013 pola que se amplía a dotación orzamentaria para a concesión de axudas ao abeiro da Orde do 1 de abril de 2013 pola que se establecen as bases reguladoras para a concesión de axudas ás pemes para o financiamento de actuacións destinadas á prevención, protección, mellora e coñecemento ambiental, cofinanciadas polo Fondo Europeo de Desenvolvemento Rexional no marco do programa operativo Feder Galicia 2007-2013.
Consellería de Medio Ambiente, Territorio e Infraestruturas — III. Outras disposicións — 09/09/2013

O día 7 de maio de 2013 a Consellería de Medio Ambiente, Territorio e Infraestruturas publicou no Diario Oficial de Galicia número 87 a Orde do 1 de abril pola que se establecen as bases reguladoras para a concesión, en réxime de concorrencia competitiva, de subvencións a pequenas e medianas empresas de Galicia para o financiamento de proxectos relacionados coa prevención, protección, mellora e coñecemento ambiental na nosa comunidade autónoma, e se fai pública a súa convocatoria para o ano 2013.
No seu artigo 21 precísanse as aplicacións orzamentarias e o importe económico previsto para o financiamento das ditas axudas e sinálase que as dotacións iniciais se poderán incrementar.
A súa dotación orzamentaria ascende á cantidade de 2.417.906,00 € para o ano 2013.
Tendo en conta o elevado volume de solicitudes que se están a recibir, esta cantidade resulta insuficiente, polo que, co fin de dar o maior grao de cobertura a todas as solicitudes de axudas destinadas á prevención, protección, mellora e coñecemento ambiental, cómpre, mediante esta orde, ampliar a dotación orzamentaria para a concesión das ditas axudas.
Na súa virtude, e facendo uso das facultades que me confire o artigo 34 da Lei 1/1983, do 22 de febreiro, reguladora da Xunta e da súa Presidencia, de conformidade co previsto na Lei 9/2007, de subvencións de Galicia, e demais normativa concordante e de desenvolvemento,
Ampliar a dotación da Orde do 1 de abril de 2013, publicada no Diario Oficial de Galicia número 87, do 7 de maio, pola que se establecen as bases reguladoras para a concesión, en réxime de concorrencia competitiva, de subvencións ás pemes para o financiamento de actuacións destinadas á prevención, protección, mellora e coñecemento ambiental, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013, con cargo ás dispoñibilidades orzamentarias existentes na aplicación 07 03 541D 770.0 por importe de 838.626,00 €.
Como resultado desta ampliación, o orzamento total asignado á presente orde ascende ás seguintes cantidades:
Ano 2013: 3.256.532,00 €.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 27 de agosto de 2013
RESOLUCIÓN do 9 de agosto de 2013 pola que se modifica a Resolución do 29 de xullo de 2013 pola que se fai público o resultado do proceso de selección da convocatoria para subvencións a proxectos dinamizadores das áreas rurais de Galicia promovidos por microempresas para o uso das tecnoloxías da información e as comunicacións, cofinanciadas co Fondo Europeo Agrario de Desenvolvemento Rural.
Axencia Galega de Desenvolvemento Rural — III. Outras disposicións — 21/08/2013

Por Resolución do 29 de xullo de 2013 publicouse o resultado do proceso de selección da convocatoria para subvencións a proxectos dinamizadores das áreas rurais de Galicia promovidos por microempresas para o uso das tecnoloxías da información e as comunicacións, cofinanciadas co Fondo Europeo Agrario de Desenvolvemento Rural (Feader) no marco do PDR de Galicia 2007-2013. Convocatoria 2013.
Por resolución do director xeral de Agader do 8 de agosto de 2013 concedéuselle unha axuda a Edeco Energías, S.L.
De acordo co anterior,
Modificar a Resolución do 9 de agosto de 2013 para incluír no anexo desta resolución o seguinte beneficiario:
Santiago de Compostela, 9 de agosto de 2013
CORRECCIÓN de erros. Lei 6/2013, do 13 de xuño, do Sistema universitario de Galicia.
Presidencia da Xunta de Galicia — I. Disposicións xerais — 22/08/2013

Advertido erro na devandita lei, publicada no
Diario Oficial de Galicia
nº 125, do 3 de xullo de 2013, cómpre efectuar a seguinte corrección:
Na páxina 26124, no artigo 77.1, onde di: «O consello social está integrado por un máximo de vinte e oito persoas membros...», debe dicir: «O consello social está integrado por un máximo de trinta e unha persoas membros...».
CORRECCIÓN de erros. Lei 7/2013, do 13 de xuño, da galeguidade.
Presidencia da Xunta de Galicia — I. Disposicións xerais — 22/08/2013

Advertido erro na devandita lei, publicada no
Diario Oficial de Galicia
nº 126, do 4 de xullo de 2013, cómpre efectuar a seguinte corrección:
Na páxina 26580, no artigo 11.1.c, onde di: «conforme o disposto no artigo 4 desta lei», debe dicir: «conforme o disposto no artigo 3 desta lei».
CORRECCIÓN de erros. Orde do 31 de xullo de 2013 pola que se fixa o importe do crédito dispoñible na convocatoria de 2013 para a concesión de axudas para proxectos ao abeiro dos plans estratéxicos zonais aprobados por esta consellería aos grupos de acción costeira, convocadas pola Orde do 16 de marzo de 2011 pola que se establecen as bases e se regula o procedemento da súa concesión (con financiamento do Fondo Europeo da Pesca).
Consellería do Medio Rural e do Mar — III. Outras disposicións — 19/08/2013

Advertidos erros na citada orde, publicada no Diario Oficial de Galicia número 147, do 2 de agosto de 2013, cómpre facer as seguintes correccións:
1. Na páxina 31014, no primeiro parágrafo do preámbulo, onde di: «A Orde do 16 de marzo de 2011 (DOG nº 57, do 22 de marzo) modificada pola Orde do 5 de xullo de 2012 (DOG nº 143, do 27 de xullo) establece as bases reguladoras ...», debe dicir: «A Orde do 16 de marzo de 2011 (DOG nº 57, do 22 de marzo) modificada pola Orde do 5 de xullo de 2012 (DOG nº 143, do 27 de xullo) e pola Orde do 16 de xullo de 2013 (DOG nº 137, do 19 de xullo) establece as bases reguladoras ...».
2. Na páxina 31014, no segundo parágrafo do preámbulo, onde di: «O artigo 10 da citada orde establece que a presentación das solicitudes mantense aberta ata o 31 de marzo de 2013...», debe dicir: «O artigo 10 da citada orde establece que a presentación das solicitudes se mantén aberta ata o 31 de marzo de 2014...»
3. Na páxina 31014, no cuarto parágrafo do preámbulo, onde di: «En cada anualidade sucesiva ata 2013 fixarase mediante unha orde complementaria o crédito plurianual existente con esta finalidade.», debe dicir: «En cada anualidade sucesiva ata 2014 fixarase mediante unha orde complementaria o crédito plurianual existente con esta finalidade.».
CORRECCIÓN de erros. Decreto 110/2013, do 4 de xullo, polo que se establece a estrutura orgánica da Consellería de Economía e Industria.
Consellería de Economía e Industria — I. Disposicións xerais — 13/08/2013

Advertidos erros no citado decreto, publicado no Diario Oficial de Galicia número 140, do mércores 24 de xullo de 2013, segundo o establecido no artigo 105 da Lei 30/1992, do 26 de novembro, de réxime xurídico das administracións públicas e do procedemento administrativo común, cómpre realizar as seguintes correccións:
1. Na páxina 29415 , artigo 17, onde di: «...punto A, alíneas a), b), d), e), i), j) e k); punto C; e punto D, alíneas a), c), d), e e) do artigo 16.», debe dicir: «...punto A, alíneas a), b), d), e), i), j) e k); punto B; e punto D, alíneas a) e d) do artigo 16.».
2. Na páxina 29416, artigo 18, onde di: «...punto A, alíneas c), f), g), h) e l); punto B; e punto D, alínea b) do artigo 16.», debe dicir: «...punto A, alíneas c), f), g), h) e l); punto C; e punto D, alíneas b), c), e) e f) do artigo 16.».
3. Na páxina 29425, artigo 28, onde di: «...B, alíneas c), d) e e)...», debe dicir: «... B, alíneas c), d), e) e f)...».
4. Na páxina 29425, artigo 29, onde di: «...B, alíneas f), g) e h)...», debe dicir: «...B, alíneas g), h) e i)...».
RESOLUCIÓN do 5 de agosto de 2013, da Dirección Xeral de Innovación e Xestión da Saúde Pública, pola que se modifica a Resolución do 12 de setembro de 2008, da Dirección Xeral de Saúde Pública, pola que se actualiza o calendario de vacinación infantil do Programa galego de vacinación.
Consellería de Sanidade — III. Outras disposicións — 20/08/2013

Os programas de vacinación teñen demostrado a súa efectividade na mellora do estado de saúde da poboación galega a través da prevención de determinadas enfermidades e entre eles destaca o calendario de vacinación infantil, que se consolidou como unha das principais contribucións ao benestar dos cidadáns reducindo a incidencia das enfermidades fronte ás cales protexe así como a mortalidade asociada a elas.
A relevancia dos programas de vacinación exixe que estean suxeitos a un constante dinamismo e versatilidade, cunha avaliación continua que dea resposta ás necesidades que se presentan neste campo e permita a incorporación de novas melloras.
Así, o Consello Interterritorial do Sistema Nacional de Saúde revisou o calendario de vacinación infantil e aprobou o 21 de marzo de 2013 un calendario vacinal común.
Por este motivo, e para adaptarse aos acordos do Consello Interterritorial do Sistema Nacional de Saúde, faise necesaria a actualización do calendario galego de vacinación infantil, o que se fai seguindo as recomendacións técnicas ao respecto e despois da consulta á Comisión Galega de Enfermidades Inmunoprevibles.
De conformidade co disposto no artigo 12 do Decreto 41/2013, do 21 de febreiro, polo que se establece a estrutura orgánica da Consellería de Sanidade e as súas competencias, é responsabilidade da Dirección Xeral de Innovación e Xestión da Saúde Pública a planificación, coordinación e xestión das actividades do Programa galego de vacinación e a difusión de información sobre o programa, así como o desenvolvemento de programas sanitarios e de prevención de problemas de saúde con especial repercusión na Comunidade Autónoma de Galicia. Por todo iso
Primeiro. Modificar a Resolución do 12 de setembro de 2008, da Dirección Xeral de Saúde Pública, pola que se actualiza o calendario de vacinación infantil do Programa galego de vacinación, no referente á pauta para a administración da vacina fronte ao sarampelo, rubéola e parotidite (triple vírica-TV-) adiantando a primeira dose aos 12 meses e a da vacina fronte ao meningococo C, que constará da primeira dose aos 2 meses, segunda dose aos 12 meses e terceira dose aos 12 anos.
Segundo. A presente resolución será de aplicación a partir do día 1 de xaneiro de 2014.
Santiago de Compostela, 5 de agosto de 2013
CORRECCIÓN de erros. Orde do 22 de xullo de 2013 pola que se aproba o Plan de inspección en materia de seguridade industrial na Comunidade Autónoma de Galicia para o ano 2013.
Consellería de Economía e Industria — III. Outras disposicións — 22/08/2013

Advertido erro na dita orde, publicada no
Diario Oficial de Galicia
número 147, do 2 de agosto de 2013, cómpre efectuar a seguinte corrección:
Na páxina 30947, no artigo 2, punto 3, grupo 2, onde di: «Establecementos industriais con instalación de potencia comprendida entre 250˂P(Kw)≤250», debe dicir: «Establecementos industriais con instalación de potencia comprendida entre 250˂P(Kw)≤500».
ORDE do 6 de agosto de 2013 pola que se modifica a autorización do centro privado San Narciso, do concello de Marín.
Consellería de Cultura, Educación e Ordenación Universitaria — III. Outras disposicións — 14/08/2013

O representante da Congregación de la Misión Padres Paules solicita o cambio da titularidade do centro privado San Narciso, do concello de Marín.
Mediante escritura pública notarial, outorgada ante o notario Ignacio de la Mora Leblanc, a entidade Junior´s Servicios Integrales, S.L. desiste da xestión da actividade educativa no centro privado San Narciso e devolve á Congregación de la Misión Padres Paules a titularidade do citado centro educativo.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar o cambio de titularidade do centro privado San Narciso, código 36004526, a favor da Congregación de la Misión Padres Paules.
O cambio de titularidade non afectará o réxime de funcionamento do centro.
Segundo. Esta orde dará lugar á correspondente inscrición no Rexistro de Centros da Comunidade Autónoma de Galicia.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 6 de agosto de 2013